Toyota Avanza

Toyota Avanza (juga dikenali sebagai Daihatsu Xenia di Indonesia dan China) ialah MPV mini yang direka bentuk dan dikeluarkan di Indonesia  serta dipasang di Malaysia di bawah penyeliaan Toyota. Kereta itu dilancarkan di Ekspo Auto Gaikindo pada 2003 dan mencapai jualan melebihi 100,000 unit pada tahun itu. Nama "Avanza" berasal daripada perkataan Itali, avanzato, yang membawa pengertian "maju".

Avanza ialah model baharu yang dibangunkan sebagai MPV premier bawah, berdasarkan Toyota Kijang yang dibahagikan menjadi dua model yang berbeza; model yang lain itu ialah Toyota Innova yang berspesifikasi lebih tinggi dan menyasarkan pasaran yang lebih atas.

Selain daripada Indonesia dan Malaysia, Avanza juga dijual di Lubnan, Bangladesh, Thailand, Filipina, Afrika Selatan, Mexico, dan China.

Generasi pertama (2003-2011)

Toyota Avanza ialah MPV lima-pintu berbentangan FR yang ditawarkan melalui dua jenis enjin gasolin:
 enjin 1.3-liter dengan output maksimum sebanyak 67 kW (92 PS) pada 6,000 rpm; dan
 enjin 1.5-liter yang menghasilkan 80 kW (109 PS) pada 6,000 rpm.
Sebuah versi khas yang dihadkan kepada hanya 200 unit dilancarkan pada akhir 2004. Edisi ini menggunakan unit VVT-i yang lebih berkuasa dan dilengkapkan dengan penghantaran automatik. 

Toyota Avanza kemudian digayakan semula pada sekitar akhir suku tahun 2006 yang ketiga. Model New Avanza S 2006 ini menonjolkan gril, bampar, dan lampu depan-belakang yang baharu, selain daripada enjin gasolin VVT-iDOHC 16-injap 1.5-liter (serupa dengan Toyota Rush) yang juga baharu, bersama-sama dengan sistem brek ABS yang baharu.

Di Malaysia, Avanza disediakan dengan penghantaran automatik untuk model 1.5G dan kedua-dua penghantaran automatik dan manual untuk model 1.3E. Sebaliknya, di Filipina, Avanza telah ditawarkan sejak 2006 dengan dua julat yang murah: 
 barisan 'J' dengan enjin 1.3-liter: Model ini yang hanya ditawarkan dengan penghantaran manual tidak mempunyai sebarang tingkap kuasa atau kunci pintu kuasa;
 barisan 'G' dengan enjin 1.5-liter: Model ini yang mempunyai kedua-dua tingkap kuasa dan kunci pintu kuasa ditawarkan dengan penghantaran manual 5-kelajuan serta penghantaran automatik 4-kelajuan.

Pada 2008, barisan J disediakan tanpa barisan tempat duduk yang ketiga. Penggunaannya sebagai teksi bermeter amat popular, walaupun ia seringnya salah dianggap sebagai kenderaan penumpang hujung ke hujung seperti pendahulunya, Tamaraw FX (Kijang) dan Revo. 

Pada 2008 juga, Toyota Avanza dikemaskinikan dengan siling baharu yang mengandungi alur untuk memperbaik aliran udara ke belakang serta skim warna dalaman yang baharu.

Generasi Kedua (2011-kini)

Daihatsu Xenia

Model kembar Avanza ialah Daihatsu Xenia, kereta Daihatsu tunggal yang menawarkan dua jenis enjin:
 enjin EFI 1.3-liter yang serupa dengan Avanza;
 enjin tiga-silinder 1.0-liter dengan pengadaran kuasa dan kilas sebanyak  pada 5,600 rpm dan  pada 3600 rpm.

Di China, Daihatsu bermuafakat dengan First Automobile Works (FAW) untuk melancarkan Xenia pada 21 Jun 2007. Pengeluaran di China dijalankan di FAW Jilin Auto. Daihatsu Xenia menggunakan enjin EFI 1.3 dan 1.5-liter  yang serupa dengan Avanza. Xenia kini hanya dijual di Indonesia dan China sahaja.

Lihat juga
Toyota Kijang Innova

Nota

Pautan luar

Toyota Avanza Indonesia 
Avanza Philippines
Avanza South Africa
AOCM Malaysia
Avanza Mexico

Avanza
MPV mini